Analýza výdavkov/nákladov správnych fondov zdravotných poisťovní so zameraním na zvyšovanie hospodárnosti vynakladaných prostriedkov a systém odmeňovania zamestnancov v jednotlivých poisťovniach

Tvorba a použitie správnych fondov 

Zdravotné poisťovne vykonávajú svoju činnosť na základe zákona NR SR č. 273/1994 Z. z. v znení neskorších predpisov. V zmysle tohto zákona zostavujú zdravotné poisťovne poistný rozpočet v členení základný fond, rezervný fond, účelový fond a správny fond. 

Správny fond sa tvorí najviac vo výške 4% z vybraného poistného od platiteľov poistného, najviac vo výške 4% z poistného z  poistného plateného štátom  a Národným úradom práce, najviac  vo  výške  4%  z  prijatých  náhrad  vynaložených  za poskytnutú  zdravotnú  starostlivosť   v  dôsledku  zavineného protiprávneho konania tretích osôb voči poistencom, z úrokov z účtu vedeného v Štátnej pokladnici, z darov a ostatných príjmov, ktoré sú určené pre správny fond, z príjmov z majetku, ktorý bol obstaraný zo správneho fondu, najviac  vo  výške  4%   z  prirážok  k  poistnému,  poplatkov z omeškania,  pokút  a  poplatkov  za  nesplnenie  oznamovacej povinnosti, najviac  vo výške  4% z  úhrad od  iných poisťovní alebo iných právnych subjektov za poskytnutú zdravotnú starostlivosť a za služby  súvisiace so  zabezpečovaním zdravotnej starostlivosti o poistencov, z účelového vkladu a úrokov z účelového vkladu.

Správny fond sa používa na krytie nákladov súvisiacich so správou a činnosťou poisťovne a jej orgánov a na obstarávanie majetku, splácanie úverov, úrokov z úverov, výdavky spojené s vedením centrálneho registra, poplatky   z  omeškania,   pokuty  a   iné  sankcie  uhrádzané poisťovňou vo výške 4%, úhradu pokút uložených orgánmi štátneho dozoru.

Tvorba správnych fondov jednotlivých zdravotných poisťovní za r. 2003

VšZP	
SZP	
CHZP Apollo	
VZP Dôvera	
Sidéria-Istota	
v tis. Sk						
Tvorba SF						
podľa normatívu	1 968 372	431 932	269 604	148 867                             	151 375	
skutočný príjem	1 321 541	389 140	267 253	159 850	151 375	
- vlastné príjmy (nájomné, služby)	14 713	2 297	421	0	0	
- prijaté úroky	14 034	343	2 498	5 130	29	

	Správne fondy v roku 2003 boli vytvorené v celkovej výške 2.970.150 tis. Sk. Skutočný finančný prídel predstavoval 2.289.159 tis. Sk, t.j. 77,1% zo základu stanoveného zákonom. 

Použitie správnych fondov jednotlivých zdravotných poisťovní za r. 2003

v tis. Sk	VšZP	SZP	CHZP Apollo	VZP Dôvera	Sidéria-Istota	
výdavky/náklady	1 441 881	417 532	207 669	139 931	151 749	
- investičné	532 161	94 096	9 055	10 811	6 804	
-- rozostavané stavby, rekonštr.	38 721	6 078	0	0	0	
-- budovy	0	57 875	0	0	0	
-- pozemky	0	2 059	0	0	0	
-- informačné systémy	468 661	22 043	5 478	8 335	6 341	
-- ostatné	24 779	6 041	3 577	2 476	443	
- neinvestičné	909 720	323 436	198 614	129 120	144 945	
– osobné náklady, v tom:	624 933	167 364	132 216	64 536	88 521	
● mzdy, platy, odmeny, z toho:	440 318	115 872	94 645	48 581	60 262 	
●● ústredie	69 768	30 640	25 894	15 788	0	
●● ostatné podriadené zložky	370 550	85 232	68 751	32 422	0	
● zákonné odvody do fondov	150 272	41 333	31 960	15 955	21 870	
– platené úroky	0	0	0	0	0	
– nákupy tovarov a služieb, z toho	227 394	98 105	59 082	48 710	45 842	
 nájomné	11 465	4 757	11 426	19 330	6 931	
–  ostatné výdavky (náklady)	57 393	57 045	7 316	15 874	10 582	

	Celkové výdavky/náklady zdravotných poisťovní za rok 2003 predstavovali 2.358.762 tis. Sk. Z toho investičné náklady boli 652.927 tis. Sk, neinvestičné náklady 1.705.835 tis. Sk.
Náklady na mzdy, platy a odmeny predstavovali celkovú sumu 759.678 tis. Sk. 

Investičné výdavky/náklady

	Od roku 2001 zaznamenali zdravotné poisťovne nárast investícií v roku 2003 až na úroveň 652.950 tis. Sk.

	Na budovanie informačných systémov v zdravotných poisťovniach sa za rok 2003 vynaložilo celkom 510.858 tis. Sk. 

	V roku 2003 predstavovali investičné náklady za všetky poisťovne 652.927  tis. Sk, čo predstavuje oproti roku 2002 (272.292 tis. Sk) nárast o 380.635 tis. Sk.  Medziročný nárast investičných nákladov zaznamenala VšZP  o 341.008 tis. Sk, SZP o 50.790 tis. Sk. Naopak, k poklesu investičných nákladov prišlo u CHZP Apollo o 4.064 tis. Sk, VZP Dôvera o 6.087 tis. Sk a  Sidérie-Istoty a to o 1.012 tis. Sk  

Neinvestičné výdavky/náklady

	Neinvestičné náklady v roku 2003 vzrástli medziročne oproti roku 2002 za všetky zdravotné poisťovne z 1.514.830 tis. Sk na 1.705.835 tis. Sk v roku 2003. Od roku 2001 zaznamenávajú neinvestičné náklady rastúci trend. Podiel neinvestičných nákladov na výdavkoch/nákladoch správnych fondov predstavuje za rok 2003  72,3% . 

	Najvyššie čerpanie neinvestičných nákladov je v položke osobné náklady, ktoré zaznamenávajú neustály nárast, keď od roku 2001 z úrovne 900.805 tis. Sk vzrástli v roku 2003 na 1.077.570 tis. Sk, čo predstavuje  63 % celkových neinvestičných nákladov roku 2002. 

	Zároveň s týmto ukazovateľom narastá aj ukazovateľ mzdy, platy a odmeny, ktoré oproti roku 2001, keď predstavovali 671.129 tis. Sk zaznamenali zvýšenie o 88.549 tis. Sk na sumu  759.678 tis. Sk. Z podkladov jednotlivých poisťovní vyplýva, že nárast mzdových nákladov nie je spôsobený len nárastom počtu zamestnancov poisťovní, ale i rastom priemernej mzdy. Priemerná mzda (tab. 4) vzrástla od roku 2001 zo sumy 16.902,- Sk na sumu 18.930,- Sk v roku 2003. 

U jednotlivých poisťovní sa priemerná mzda v r. 2003 pohybovala od 17.382,- Sk (Dôvera) do 21.117 (Apollo). V roku 2001 v zdravotných poisťovniach spolu predstavovala najnižšia priemerná mzda 15.401,- Sk (Dôvera) a najvyššia 19.495,- Sk (Apollo).  Od r. 2001 tento ukazovateľ medziročne rástol. 

V priemere za posledné tri roky vykazuje najnižšiu mzdu ZZP Sidéria-Istota vo výške 16.360,- Sk a v ktorej tento ukazovateľ vzrástol z 15.401,- Sk v roku 2001 na 17.382,- Sk v roku 2003. 

Naopak, najvyššia priemerná mzda bola v CHZP Apollo. Priemerná mesačná mzda v r. 2001 19.495,-  Sk a v roku 2003 21.117,- Sk, pričom priemerná mzda za sledované obdobie predstavovala 20.084,- Sk.

Vývoj osobných nákladov jednotlivých poisťovní:

Vývoj osobných nákladov a informatívne ukazovatele VšZP 

rok
v tis. Sk	2001	2002	2003	
Osobné náklady, z toho:	511 577	550 882	624 933	
- mzdy, platy a odmeny, z toho:	353 716	387 314	440 318	
– ústredie	60 742	62 182	69 768	
– ostatné podriadené zlož.	292 974	325 132	370 550	
- zákonné soc. poistenie	126 522	132 399	150 272	
Informatívne ukazovatele:				
priem. ev. poč. zamestnancov	1 858	1 864	1 891	
priemerná mzda (vrát. odmien)	16 248	17 338	19 063	
priemerný počet poistencov	3 682 310	3 580 546	3 524 473	

	Osobné náklady VšZP v r. 2003 predstavovali 624.933 tis. Sk, čo predstavuje 68,7% celkových neinvestičných nákladov tejto zdravotnej poisťovne. V roku 2001 predstavoval tento podiel 69,4%, v roku 2002 68,5%. Priemerná mzda mala trvalo stúpajúcu tendenciu a narástla od r. 2001 zo 16.248 Sk na 19.063 Sk v r. 2003.  

Vývoj osobných nákladov a informatívne ukazovatele SZP

Rok
v tis. Sk	2001	2002	2003	
Osobné náklady, z toho:	144 627	147 586	167 364	
- mzdy, platy a odmeny, z toho:	99 863	100 505	115 872	
– ústredie	28 373	28 575	30 640	
– ostatné podriadené zlož.	71 490	71 930	85 232	
- zákonné soc. poistenie	35 980	36 971	41 333	
Informatívne ukazovatele:				
priem. ev. poč. zamestnancov	477	478	515	
priemerná mzda (vrát. odmien)	17 462	17 404	18 750	
priemerný počet poistencov	701 460	708 798	713 938	

	Osobné náklady SZP v r. 2003 predstavovali 167.364 tis. Sk, čo predstavuje 51,7% celkových neinvestičných nákladov tejto zdravotnej poisťovne. V roku 2001 predstavoval tento podiel 54% a v roku 2002 50,9%. Priemerná mzda mala striedavú tendenciu a narástla od r. 2001 zo 17.462  Sk na 18.750 Sk v r. 2003, pričom v roku 2002 bola mierne nižšia ako v roku 2001.  

Vývoj osobných nákladov a informatívne ukazovatele VZP Dôvera

rok
v tis. Sk	2001	2002	2003	
Osobné náklady, z toho:	51 379	56 663	64 536	
- mzdy, platy a odmeny, z toho:	36 772	40 745	48 581	
– ústredie	12 907	14 194	15 788	
– ostatné podriadené zlož.	23 865	26 551	32 422	
- zákonné soc. poistenie, v tom:	12 569	13 913	15 955	
Informatívne ukazovatele:				
priem. ev. poč. zamestnancov	205	210	220	
priemerná mzda (vrát. odmien)	15 401	16 298	17 382	
priemerný počet poistencov	319 477	330 251	334 227	

	Osobné náklady VZP Dôvera v roku 2003 predstavovali 64.536 tis. Sk, čo predstavuje 50% celkových neinvestičných nákladov tejto zdravotnej poisťovne. V roku 2001 predstavoval tento podiel 46% a v roku 2002 49,8%. Priemerná mzda mala trvalo stúpajúcu tendenciu a narástla od r. 2001 zo 15.401  Sk na 17.382 Sk v r. 2003. 

Vývoj osobných nákladov a informatívne ukazovatele CHZP Apollo

rok
v tis. Sk	2001	2002	2003	
Osobné náklady, z toho:	120 516	120 706	132 216	
- mzdy, platy a odmeny, z toho:	86 108	86 675	94 645	
– ústredie	22 262	22 290	25 894	
– ostatné podriadené zlož.	63 846	64 385	68 751	
- zákonné soc. poistenie, v tom:	29 751	29 604	31 960	
Informatívne ukazovatele:				
priem. ev. poč. zamestnancov	368	367	373	
priemerná mzda (vrát. odmien)	19 495	19 640	21 117	
priemerný počet poistencov	438 209	457 562	470 237	

Osobné náklady CHZP Apollo v roku 2003 predstavovali 132.216 tis. Sk, čo predstavuje 66,7% celkových neinvestičných nákladov tejto zdravotnej poisťovne. V roku 2001 predstavoval tento podiel 69% a v roku 2002 66,3%. Priemerná mzda mala trvalo stúpajúcu tendenciu a narástla od r. 2001 zo 19.495  Sk na 21.117 Sk v r. 2003.  

Vývoj osobných nákladov a informatívne ukazovatele Sidéria-Istota

rok
v tis. Sk	2001	2002	2003	
Osobné náklady, z toho:	72 706	76 464	88 521	
- mzdy, platy a odmeny, z toho:	51 273	53 568	60 262	
– ústredie	-	-	-	
– ostatné podriadené zlož.	-	-	-	
- zákonné soc. poistenie, v tom:	19 020	19 739	21 870	
Informatívne ukazovatele:				
priem. ev. poč. zamestnancov	269	271	274	
priemerná mzda (vrát. odmien)	15 904	16 458	18 339	
priemerný počet poistencov	379 642	391 099	396 845	

	Osobné náklady zdravotnej poisťovne Sidéria-Istota predstavovali v r. 2003 88.521  tis. Sk, čo predstavuje 61% celkových neinvestičných nákladov tejto zdravotnej poisťovne. V roku 2001 predstavoval tento podiel 65% a v roku 2002 61%. Priemerná mzda mala trvalo stúpajúcu tendenciu a narástla od r. 2001 zo 15.904  Sk na 18.339 Sk v r. 2003 Sk.  

Podiel osobných nákladov na celkových neinvestičných nákladoch u jednotlivých zdravotných poisťovní v r. 2003 v percentách

	VšZP	SZP	CHZP Apollo	VZP Dôvera	ZZP Sideria-Istota	
Neinvestičné náklady	909 720	323 436	198 614	129 120	144 945	
osobné náklady	624 933	167 364	132 216	64 536	88 521	
%	68,7	51,7	66,7	50,0	61,1	
	
Najvyšší podiel osobných nákladov na celkových neinvestičných nákladoch vykazovala v roku 2003 VšZP 68,7%, najnižší VZP Dôvera 50%, pričom výška priemernej mzdy bola najvyššia v CHZP Apollo, ktorej podiel osobných nákladov na neinvestičných nákladoch bol 66,7%. Najnižšia priemerná mzda za rok 2003 bola vo VZP Dôvera, ktorá zároveň v tomto období vykázala aj najnižší podiel osobných nákladov na celkových neinvestičných nákladoch. VšZP vykazovala druhú najvyššiu priemernú mzdu, zároveň mala najvyšší podiel osobných nákladov na celkových neinvestičných nákladoch vo výške 68%. 

Priemerný evidenčný počet zamestnancov 
	
	V roku 2001 zabezpečovalo výkon zdravotného poistenia 3 177 zamestnancov, v roku 2002 bol počet zamestnancov 3 190. 
V roku 2003 bol priemerný evidenčný počet zamestnancov 3 273, z toho vo VšZP 
1 891, v SZP 515, v CHZP Apollo 373, v Sidérii 274 a vo VZP Dôvera 220. 

Počet poistencov na jedného zamestnanca ((tab. 1)

	Od roku 2001 počet poistencov zdravotných poisťovní pripadajúcich v priemere na 1 zamestnanca má kolísavú tendenciu. Kým v roku 2001 tento ukazovateľ dosahoval hodnotu 
1 523,  v roku 2002 narástol na 1 533 a v roku 2003 dosiahol hodnotu 1 495. 
U jednotlivých zdravotných poisťovní boli v roku 2003 priemerné počty poistencov na jedného zamestnanca nasledovné: VšZP 1 863, SZP 1 386, CHZP Apollo 1 261, VZP Dôvera 1 519 a Sidéria-Istota 1 448. 

Priemerné výdavky/náklady SF na 1 poistenca (tab. 2)

	V roku 2001 predstavovali najnižšie náklady na 1 poistenca 238,- Sk u VšZP a najvyššie 476,- Sk u SZP. V roku 2002 mal tento ukazovateľ hodnoty v rozmedzí od 278,- Sk (VšZP) do 471,- Sk (SZP). V roku 2003 predstavovali najnižšie náklady na 1 poistenca 382,- Sk a síce u ZZP Sidéria-Istota a najvyššie 585,- Sk a to u SZP. 

Priemerné výdavky/náklady SF na 1 zamestnanca (tab. 3)

	V zdravotných poisťovniach dosiahli najnižšie náklady na 1 zamestnanca v roku 2001 445 tis. Sk u ZZP Sidéria-Istota a najvyššie 700 tis. Sk u SZP. V roku 2002 sa interval sledovaného ukazovateľa pohybuje od najnižšej hodnoty 488 tis. Sk u ZZP Sidéria-Istota po 698 tis. Sk v Spoločnej zdravotnej poisťovni. V roku 2003 predstavovali tieto náklady 554 tis. Sk v ZZP Sidéria-Istota, 557 tis. Sk v CHZP Apollo, 762 tis. Sk vo VšZP, 636 tis. Sk vo VZP Dôvera a najvyššie boli v sume 811 tis. Sk v SZP. Priemerná hodnota tohto ukazovateľa za rok 2003 je 664 tis. Sk. 

Záver:

Z predloženej analýzy vyplýva, že v zmysle súčasne platnej legislatívy je jediným kritériom použitia správnych fondov zdravotných poisťovní ich disponibilný objem určený percentom zo zákonom stanovenej základne. Keďže nie sú centrálne vytvorené regulačné mechanizmy na použitie prostriedkov správnych fondov, aj orgány štátneho dozoru môžu nanajvýš konštatovať, či výška tvorby a použitia správnych fondov je alebo nie je v súlade so zákonom stanovenou úrovňou a či sa pri používaní správnych fondov dodržiavajú všeobecne záväzné platné predpisy. 

	Z porovnania výsledkov analýzy je možné konštatovať, že úroveň priemernej mzdy u zdravotných poisťovní dosahuje trvale vyššiu úroveň ako v organizáciách rozpočtových vrátane kapitol ústredných orgánov štátnej správy a kapitol krajských úradov. Tendencia vývoja tohto ukazovateľa v nasledujúcom období bude zrejme pokračovať, keďže túto oblasť neovplyvnilo ani prijatie zákona o verejnej službe. 

	Vývoj ostatných ukazovateľov správnych fondov závisí od rozhodnutia riadiacich orgánov. Zvýšenú pozornosť je preto potrebné venovať objemu správnych fondov už v etape prípravy rozpočtov dotknutých inštitúcií a v procese ich schvaľovania.